सूचना पाकर परिवार और मोहल्ले के सैकड़ों लोगों ने नर्सिगिं होम पर धावा बोल दिया। भीड़ ने पथराव कर खिड़की, दरवाजों के शीशे तोड़ डाले। काउंटर पलट दिया। कुर्सियिंां और मेज तोड़ डाले। एक्सरे रूम में आग लगी दी। गेट मैन जगमोहन समेत कई कर्मचारियों को सड़क पर दौड़ाकर पीटा। हंगामा देख वहां भर्ती मरीज और तीमारदारों में अफरातफरी मच गई। डरे-सहमे लोगों ने वार्ड के दरवाजे बंद कर अपनी जान बचाई। इसके बाद गुस्साई भीड़ डॉ. टीपी सिंह के घर पहुंची। पथराव कर खिड़की, दरवाजों के शीशे और गमले तोड़ डाले। डॉक्टर की पत्नी शांति देवी, छोटे भाई यूपी सिंह, बहू शीला से मारपीट और बदसलूकी की। मारपीट में रामकिशन के भतीजे पंकज का हाथ फट गया। बवाल की सूचना पर कल्याणपुर, काकादेव, फजलगंज समेत कई थानों की फोर्स, एसपी रिजर्व और पीएसी पहुंची। पुलिस वालों को देखते ही भीड़ और भड़क गई। महिलाओं ने नर्सिगिं होम के सामने काकादेव-रावतपुर मार्ग पर जाम लगा दिया। नर्सिगिं होम प्रबंधन और पुलिस के खिलाफ नारेबाजी की। कल्याणपुर थानाप्रभारी डीके शाही ने फोर्स के साथ जाम खुलवाने की कोशिश की, तो लोग उनसे भिड़ गए। हाथापाई की। जवाब में पुलिस ने लाठियां चटका कर भीड़ को तितर-बितर किया। इसके बाद एसीएम-छह के नर्सिगिं होम प्रबंधन पर एफआईआर दर्ज कर कार्रवाई का भरोसा देने पर लोग शांत हुए। सोमवार को रामकिशन के शव का पोस्टमार्टम होगा। कल्याणपुर थानाप्रभारी का कहना है कि रामकिशन के भाई की तहरीर पर डॉ. टीपी सिंह के खिलाफ लापरवाही बरतने (धारा 304 ए) के तहत एफआईआर दर्ज हुई है। वहीं डाक्टर की अर्जी पर राम किशन के परिजनों और मुहल्ले वालों के विरुद्ध तोड़फोड़, आगजनी और मारपीट का मामला दर्ज किया गया है।